ET
C 207/34
Euroopa Liidu Teataja
23.5.2022
Kostja: Euroopa Komisjon (esindajad: B. Mongin ja T. Bohr) Kostja toetuseks menetlusse astuja: Euroopa Parlament (esindajad: J. Van Pottelberge ja I.
Terwinghe), Euroopa Liidu Nõukogu (esindajad: M. Bauer ja M. Alver)
Ese ELTL artikli 270 alusel esitatud hageja nõue tühistada Euroopa Komisjoni 18. aprilli 2018. aasta otsus, millega viimane jättis vaikimisi rahuldamata hageja 18. detsembril 2017 esitatud taotluse Euroopa ühenduste institutsioonide ühise ravikindlustusskeemiga liitumiseks.
Resolutsioon 1.
Jätta hagi rahuldamata. 2.
Jätta Euroopa Komisjoni kohtukulud tema enda kanda ja mõista temalt välja Claudio Necci kohtukulud seoses Euroopa Kohtu apellatsioonimenetlusega kohtuasjas C-202/20 P. 3.
Mõista C.
Neccilt välja kohtukulud, mis on seotud Üldkohtusse tagasisaatmise menetlusega kohtuasjas T-129/19 RENV ning algse menetlusega Üldkohtus kohtuasjas T-129/19. 4.
Jätta Euroopa Parlamendi ja Euroopa Liidu Nõukogu kohtukulud seoses kohtuasjaga T-129/19 ja pärast uueks arutamiseks saatmist toimunud käesoleva menetlusega nende endi kanda.
(1)
ELT C 155, 6.5.2019.
Üldkohtu 30. märtsi 2022. aasta otsus – Yanukovych versus nõukogu (Kohtuasi T-291/20) (1) (Ühine välis- ja julgeolekupoliitika – Piiravad meetmed seoses olukorraga Ukrainas – Rahaliste vahendite külmutamine – Selliste isikute, üksuste ja asutuste loetelu, kelle rahalised vahendid ja majandusressursid külmutatakse – Hageja nime jätmine loetellu – Nõukogu kohustus kontrollida, et kolmanda riigi asutuse otsuse tegemisel järgiti kaitseõigusi ja õigust tõhusale kohtulikule kaitsele) (2022/C 207/44) Kohtumenetluse keel: inglise Pooled Hageja: Viktor Fedorovych Yanukovych (Rostov Doni ääres, Venemaa) (esindajad: solicitor M. Anderson, barristers E. Dean ja J. Marjason-Stamp) Kostja: Euroopa Liidu Nõukogu (esindajad: T. Haas, P. Mahnič, S. Van Overmeire ja A. Boggio-Tomasaz)
Ese ELTL artikli 263 alusel esitatud nõue tühistada nõukogu 5. märtsi 2020. aasta otsus (ÜVJP) 2020/373, millega muudetakse otsust 2014/119/ÜVJP teatavate isikute, üksuste ja asutuste vastu suunatud piiravate meetmete kohta seoses olukorraga Ukrainas (ELT 2020, L 71, lk 10), ja nõukogu 5. märtsi 2020. aasta rakendusmäärus (EL) 2020/370, millega rakendatakse määrust (EL) nr 208/2014 teatavate isikute, üksuste ja asutuste vastu suunatud piiravate meetmete kohta seoses olukorraga Ukrainas (ELT 2020, L 71, lk 1), osas, milles nende aktidega jäetakse hageja nimi selliste isikute, üksuste ja asutuste loetellu, kelle suhtes kohaldatakse piiravaid meetmeid.